# data[].attributes.body
Hierarki tirani merujuk kepada susunan kuasa dalam sistem pemerintahan di mana seorang individu atau kumpulan kecil mempunyai kuasa mutlak, biasanya melalui kekerasan atau penindasan. Terdapat banyak kes kehilangan kanak-kanak yang tidak diendah oleh pihak berkuasa di Kem Rajiv. Ramai ibu bapa membuat laporan polis setelah anak mereka tidak pulang ke rumah. Sehinggalah ketika Dussehra, iaitu anak perempuan tunggal kepada subinspektor Ram Charan Pandey, hampir diculik di depan matanya sendiri. Barulah dia sedar dan faham bagaimana rasanya ketika hampir kehilangan anak di depan mata. Keesokan harinya subinspektor Ram bertemu dengan keluarga-keluarga mangsa kehilangan dan mula menyiasat tentang kes-kes yang ada secara serius. Pada awalnya, pihak berkuasa di Rajiv Camp tidak mengendahkan laporan-laporan yang telah dibuat kerana rata-rata penduduk di situ adalah golongan yang miskin dan tidak berkemampuan. Jika dihulurkan wang rasuah barulah mereka mula bertindak ke atas sesuatu kes. Ini menunjukkan terdapat berlakunya penindasan, penyalahgunaan kuasa dan pecah amanah ke atas penduduk di sana. Ketika tragedi itu hampir terjadi kepada subinspektor Ram yang merupakan ketua polis di kawasan tersebut, barulah mereka mula menjalankan tugas mereka untuk mencari, menyiasat dan menjaga keamanan di kawasan tersebut.

# data[].attributes.headline
Justifikasi 1 - Isu Penculikan Kanak-Kanak

# data[].attributes.subject
Justifikasi 1 - Isu Penculikan Kanak-Kanak

# data[].attributes.body
Berdasarkan filem 'Sector 36', telah berlakunya kes penculikan kanak-kanak buat masa yang sekian lama. Hal ini juga merupakan kes yang masih lagi berlaku di dunia nyata. Suspek kes penculikan kanak-kanak ini merupakan perempuan yang berumur enam tahun, di Eco Galleria, Iskandar Puteri. Antara faktor-faktor kes penculikan ini berlaku adalah kerana kecuaian pihak ibu bapa atau penjaga yang tidak memerhatikan anak-anak kecil mereka. Seperti contoh daripada filem 'Sector 36', ibu bapa kanak-kanak tersebut membiarkan anak mereka pergi ke kedai bersendirian pada waktu malam tanpa merisaukan tentang keselamatan anak mereka, kemudiannya mereka telah diculik dan dibunuh oleh Prem Singh. Selain itu, kes penculikan kanak-kanak ini juga berlaku kerana ianya telah dirancang oleh penculik setelah mengenal pasti sasaran untuk mengugut keluarga mangsa demi mendapatkan wang tebusan.

# data[].attributes.body
Filem 'Sector 36' menceritakan kisah benar seorang pemuda yang melakukan aksi kejam iaitu dengan membunuh dan mengerat mayat kanak-kanak, disebabkan oleh kesan traumanya sebagai seorang hamba seks sewaktu dia kecil. Isu ini juga berkaitan dengan dunia nyata sehingga kini, seperti yang dinyatakan di artikel pembunuh psiko bersiri yang berlaku di Kenya, Afrika Timur. Berdasarkan daripada pihak siasatan jenayah, Jumaisi Khalusha telah membunuh seramai 42 orang wanita, termasuklah isterinya, yang juga merupakan mangsa pertamanya. Kes pembunuhan bersiri ini telah berlaku sejak tahun 2022, dan penjenayah ini telah membuat pengakuan baru-baru ini bahawa dia memikat wanita-wanita tersebut dengan niat untuk membunuh mereka dan kemudiannya membuang mayat mereka. Situasi ini sama seperti perbuatan Prem Singh, di mana dia meculik kanak-kanak tersebut kemudian membunuh serta mengerat bahagian-bahagian badan mereka dan melupuskan di merata tempat.

# data[].attributes.headline
Justifikasi 3 - Keistimewaan Individu Yang Berpengaruh

# data[].attributes.subject
Justifikasi 3 - Keistimewaan Individu Yang Berpengaruh

# data[].attributes.body
Filem 'Sector 36' telah menunjukkan bahawa seorang karakter yang berpengaruh, Balbir Singh Bassi, merupakan sahabat kepada ketua polis, DCP Jawahar Rastogi. Disebabkan oleh hubungan mereka yang akrab dan kedudukan sosial Balbir Singh Bassi yang tinggi, DCP Jawahar Rastogi telah mengarahkan Inspector Ram Charan Pandey untuk tidak menglibatkan Balbir Singh Bassi dalam apa jua kes. Perkara ini membuktikan bahawa individu yang mempunyai kekayaan serta pengaruh yang kuat boleh menyelamatkan diri daripada kesalahan yang mereka lakukan dengan hanya menggunakan duit, kuasa dan pengaruh. Contohnya, seperti yang dikongsikan pada artikel di atas, pegawai polis telah menerima rasuah dalam bentuk matawang yang jumlahnya tidak ternilai dek akal hanya untuk menutup sebuah kes. Kesimpulannya, duit boleh 'membeli' para pengawai yang mempunyai kuasa namun tiada integriti yang sekaligus menyebabkan keadilan tidak dapat ditegakkan sekiranya perlu.

# data[].attributes.body
Prem telah mengaku akan semua perbuatan terkutuknya. Dia telah ditahan oleh pihak polis dan diminta untuk menceritakan kronologi penculikan dan pembunuhan yang telah dia lakukan. Dalam beberapa penculikan dan pembunuhan yang dia lakukan, dia menjual organ-organ dalaman seperti jantung dan buah pinggang ke pasaran gelap. Ini juga merupakan salah satu sumber kewangan Balbir Singh Bassi yang tidak diketahui oleh pihak polis. Walaupun semua perbuatan terkutuk itu dilakukan oleh Prem, dalang sebenar ialah Bassi Saheb. Prem telah menjadi kambing hitam demi menutupi kesalahan Bassi Saheb. Ini jelas menunjukkan kegagalan keberkesanan sistem undang-undang dalam membawa Balbir Singh Bassi ke muka pengadilan. Ini menunjukkan duit dapat membeli apa sahaja termasuk pihak berkuasa yang seharusnya melindungi orang yang tidak bersalah.

# data[].attributes.body
Subinspektor Ram tidak dapat menyuarakan hasil penyiasatan beliau kerana orang atasan beliau berkawan rapat dengan ahli politik Balbir Singh Bassi. Disebabkan itu, hasil penyiasatan yang menuju ke rahsia Bassi Saheb ditolak mentah-mentah oleh orang atasannya. Subinspektor Ram telah dipaksa bercuti buat sementara waktu kerana ketegasan beliau dalam meneruskan penyiasatan. Ia menjadi kes yang besar kerana semua laporan kehilangan yang dibuat di Kem Rajiv berkait rapat dengan Bassi Saheb. Walaupun begitu subinspektor Ram masih tidak berputus asa dan tetap menyiasat dengan lebih mendalam. Hak subinspektor Ram dalam kebebasan menjalankan tugasnya terganggu oleh kerana penglibatan politik di antara Bassi Saheb bersama rakan subahatnya Jawahar Rastogi. Akhirnya, subinspektor diberhentikan perkhidmatan secara serta-merta.

# data[].attributes.body
Dalam Sector 36, pemerintah atau pihak berkuasa menggunakan undang-undang secara sewenang-wenangnya untuk menindas rakyat atau melanggar hak asasi manusia. Dalam filem ini, walaupun undang-undang sepatutnya mengatur tingkah laku masyarakat dan melindungi rakyat, dalam cerita ini, kita dapat melihat bagaimana undang-undang dimanipulasi untuk mengukuhkan kuasa pemerintah. Ini menunjukkan bagaimana prinsip ketaatan kepada undang-undang telah dilanggar oleh mereka yang berkuasa, sekali gus memperlihatkan bagaimana etika politik tidak dipatuhi. Seperti potongan adegan di atas, pelaku-pelaku yang ditangkap langsung dibebaskan setelah diberi sedikit habuan oleh orang dalam. Pelanggaran prinsip ini biasanya berlaku di dalam pelbagai lapisan masyarakat. Dari masyarakat setempat sehinggalah mereka yang mempunyai kuasa dan status.

# data[].attributes.body
Falsafah politik adalah cabang ilmu yang mengkaji prinsip-prinsip dan ideologi yang mendasari sistem pemerintahan, keadilan, kebebasan, dan hak asasi manusia.

Ia berusaha memahami bagaimana masyarakat harus diatur, bagaimana kuasa digunakan secara sah, dan bagaimana hak individu serta tanggungjawab kepada masyarakat dapat diseimbangkan. Persoalan utama dalam falsafah politik termasuk bentuk pemerintahan terbaik, konsep keadilan, serta peranan hak dan kebebasan individu dalam struktur negara.

# data[].attributes.body
Falsafah psikologi ialah cabang falsafah yang mengkaji asas-asas teori dan konsep psikologi dari sudut pandangan falsafah. Ia berusaha untuk menjelaskan bagaimana pemikiran, emosi, tingkah laku, dan kesedaran manusia boleh difahami melalui pendekatan falsafah yang mendalam. Dalam konteks ini, falsafah psikologi sering bertanya tentang sifat minda, hubungan antara minda dan badan, serta apakah sifat sebenar pengalaman subjektif manusia.

# data[].attributes.body
Cabang ini meneliti konsep negara dan peranannya dalam kehidupan masyarakat. Ia cuba menjawab persoalan mengenai asal-usul, legitimasi, dan fungsi negara. Teori ini membincangkan pelbagai bentuk pemerintahan seperti monarki, demokrasi, aristokrasi, dan autokrasi, serta bagaimana negara seharusnya diatur untuk mencapai keadilan dan kestabilan. Falsafah ini termasuk karya-karya klasik seperti The Republic oleh Plato dan Leviathan oleh Thomas Hobbes, yang mengemukakan pandangan yang berbeza tentang bagaimana negara harus dibentuk dan dijalankan.

# data[].attributes.body
Falsafah politik normatif membincangkan bagaimana masyarakat seharusnya diatur dan apa yang membentuk dasar politik yang adil dan sah. Ia melibatkan perbincangan tentang nilai-nilai asas seperti kebebasan, kesaksamaan, dan hak asasi, serta persoalan tentang moraliti dalam tindakan politik. Dalam cabang ini, ahli falsafah seperti Immanuel Kant dan John Stuart Mill mengkaji prinsip-prinsip etika dalam politik dan bagaimana dasar-dasar harus disusun untuk mencerminkan kebaikan moral.

# data[].attributes.body
Cabang ini meneliti sifat kuasa dan autoriti, termasuk sumber kuasa politik dan bagaimana ia digunakan secara sah atau tidak sah. Ia mengkaji persoalan bagaimana autoriti politik dibentuk, apa yang memberi legitimasi kepada kuasa, serta bagaimana kuasa boleh menjadi alat untuk mengawal atau membebaskan individu dan masyarakat. Foucault, misalnya, mengkaji bagaimana kuasa tersebar melalui institusi sosial dan bagaimana ia boleh digunakan untuk mengawal minda dan tingkah laku manusia.

# data[].attributes.body
Cabang ini memberi fokus kepada hak-hak individu dan bagaimana hak-hak ini harus dilindungi dalam rangka kerja politik dan perundangan. Ia meneliti sumber hak asasi manusia, termasuk hak untuk hidup, kebebasan bersuara, hak untuk mendapatkan pendidikan, dan hak untuk tidak dianiaya. Persoalan tentang sejauh mana hak ini bersifat universal atau relatif kepada budaya tertentu juga dibincangkan dalam cabang ini.

# data[].attributes.body
Behaviorisme adalah salah satu aliran utama dalam psikologi yang menumpukan perhatian kepada tingkah laku yang dapat diperhatikan secara objektif dan mengabaikan kajian tentang proses mental dalaman seperti pemikiran, emosi, atau niat.

# data[].attributes.body
Realisme ialah aliran dalam seni dan sastera yang menekankan penggambaran kehidupan sebenar secara tepat dan jujur, tanpa elemen fantasi atau idealisasi. Ia fokus pada perincian kehidupan harian serta isu sosial yang dihadapi manusia dalam realiti.

# data[].attributes.body
Pandangan ini menyatakan bahawa semua tingkah laku manusia ditentukan oleh faktor-faktor seperti biologi, genetik, dan persekitaran. Segala tindakan manusia, menurut determinisme, adalah hasil daripada sebab-sebab terdahulu.

# data[].attributes.body
Dualisme ini merupakan salah satu ideologi zaman kini yang perlu dititikberatkan kerana berlakunya pelbagai cabaran. Dualisme membawa erti sistem keagamaan dan falsafah yang mengakui adanya dua prinsip yang berbeza dan bertentangan. Hal ini dapat dilihat seperti baik dan buruk, tinggi dan rendah, tubuh dan jiwa. Contoh tersebut menunjukkan bahawa ia merupakan dua prinsip yang bertentangan, sekaligus membuktikan konsep dualisme. Jika dilihat, budaya negara China juga mengamalkan dualisme yang menggunakan konsep Yin dan Yang.

# data[].attributes.body
Sector 36 menceritakan kisah Prem, penjaga sebuah banglo milik Balbir Singh Bassi di Shahdara, Delhi. Prem sering menculik kanak-kanak dari kawasan sekitarnya dan membunuh mereka dengan kejam. Ibu bapa mangsa mengadu kepada Ram Charan Pandey, seorang inspektor di balai polis Rajiv Camp, tetapi kes ini tidak dianggap serius. Namun, setelah Prem cuba menculik anak perempuan Ram, Vaidehi, Ram akhirnya bertekad untuk menyiasat kes kehilangan kanak-kanak dan seorang wanita bernama Chumki Ghosh, berusaha untuk membongkar siapa dalang di sebalik penculikan kejam ini.

# data[].attributes.body
Prem Kumar – Watak antagonis utama, iaitu seorang penjaga banglo yang juga merupakan pembunuh bersiri dan seorang kanibal. Dia menculik dan membunuh kanak-kanak di kawasan perumahan sekitarnya.

# data[].attributes.attachment_link.title
Sector 36 | Official Trailer | Vikrant Massey, Deepak Dobriyal, Dinesh Vijan | Netflix India

# data[].attributes.attachment_link.title
Sector 36 | Official Trailer | Vikrant Massey, Deepak Dobriyal, Dinesh Vijan | Netflix India

# data[].attributes.body
Indian Predator: The Butcher of Delhi adalah siri dokumentari jenayah sebenar yang mengisahkan pembunuh bersiri di Delhi yang menghantar mayat mangsanya ke hadapan penjara bersama nota mencabar pihak polis. Siri ini mendedahkan pemburuan polis untuk menangkap pembunuh kejam tersebut, serta latar belakang psikologinya yang membawa kepada rentetan jenayah yang mengejutkan seluruh negara.

# data[].attributes.body
Curry & Cyanide: The Jolly Joseph Case mengisahkan tentang Jolly Joseph, seorang wanita dari Kerala, India, yang didakwa meracuni enam ahli keluarganya dengan sianida selama 14 tahun. Kes ini mengejutkan masyarakat kerana Jolly kelihatan sebagai isteri dan menantu yang baik, namun di sebalik itu, dia merancang pembunuhan untuk merebut harta keluarga. Siri ini menyelami motif di sebalik jenayah kejam tersebut dan bagaimana ia terbongkar.

# data[].attributes.body
The Stoneman Murders mengisahkan pembunuhan bersiri di Kolkata pada tahun 1989, di mana seorang pembunuh misteri dikenali sebagai "Stoneman" membunuh gelandangan dengan menghentak kepala mangsa menggunakan batu besar. Walaupun polis melancarkan siasatan besar-besaran, pembunuh itu tidak pernah ditangkap, menjadikan kes ini salah satu misteri jenayah paling menggerunkan dan tidak terungkai dalam sejarah India.

# data[].attributes.body
Seorang wanita tempatan cuba menculik kanak-kanak perempuan berusia sembilan tahun di Bukit Beruntung. Cubaan suspek gagal apabila kanak-kanak itu berjaya melarikan diri ke kedai berhampiran dan menjerit meminta tolong

# data[].attributes.body
Seorang kanak-kanak perempuan berusia lima tahun cedera di bahagian perut, dipercayai akibat ditikam bapa tiri yang mempunyai penyakit mental di rumahnya di Kangkar Pulai di Iskandar Puteri, pada 15 Mei lepas.

# data[].attributes.body
Seorang anggota polis wanita berpangkat sarjan dihadapkan ke Mahkamah Sesyen atas tuduhan menerima rasuah berjumlah RM20,000 sebagai dorongan tidak menahan seorang wanita berhubung kes pecah amanah, dua tahun lalu.

# data[].attributes.body
Falsafah minda adalah cabang utama falsafah psikologi yang mengkaji sifat minda, kesedaran, dan hubungannya dengan tubuh fizikal. Persoalan besar dalam cabang ini adalah mengenai dualism (perpisahan minda dan badan). Ia juga mengkaji isu-isu seperti pengalaman subjektif, keadaan mental, kesedaran diri, dan sifat persepsi. Dalam potongan adegan di atas, Subinspektor Ram hanya bertanya kepada Prem adakah dia mengenali Chumki Ghosh, remaja perempuan yang hilang beberapa bulan lepas. Prem terus membalas bahawa dia mengenalinya dan telah membunuhnya. Subinspektor Ram terkedu dengan pernyataan Prem tetapi Prem terus memberitahunya kronologi secara khusus apa dan bagaimana dia melakukan perbuatan terkutuk tersebut. Seperti tidak sedar Prem terus bercerita dan bercerita bagaimana dan kenapa dia melakukan sebegitu kepada Chumki. Setelah itu, terungkaplah satu persatu misteri kehilangan kanak-kanak dia Kem Rajiv.

# data[].attributes.body
Falsafah ini memberi tumpuan kepada teori-teori psikoanalisis yang diperkenalkan oleh Sigmund Freud dan pengikut-pengikutnya. Ia mengkaji peranan bawah sedar, naluri, dan konflik dalaman dalam mempengaruhi tingkah laku manusia. Di dalam adegan ini, kita dapat melihat Prem sangat bersemangat dalam menceritakan apa yang telah dia lakukan kepada Chumki tetapi dalam pada masa yang sama dia juga kelihatan ketakutan. Prem mempunyai konflik dalaman yang tidak pernah dia kongsikan sebelum ini kepada siapapun, bahkan tidak kepada isterinya. Konflik dalaman itu adalah punca kepada kenapa dia mula membunuh. Dia telah didorong oleh masa gelapnya dan disokong oleh majikannya, Balbir Singh Bassi.

# data[].attributes.body
Falsafah ini mengkaji hubungan antara psikologi manusia dan persoalan moral. Ia melibatkan kajian bagaimana nilai-nilai moral, emosi, dan keputusan etika berkait dengan pemikiran manusia. Misalnya, ahli falsafah psikologi moral cuba memahami bagaimana emosi seperti simpati, empati, atau rasa bersalah mempengaruhi tingkah laku moral dan membuat keputusan etika. Pihak polis menyuruh Prem memberitahu di mana dia meletakkan tubuh badan Chumki. Kerana tempat yang digali oleh pihak polis itu salah, dia sendiri mahu menggalinya kerana dia sudah hilang sabar. Ketika menggali Prem kelihatan sangat bangga dengan kerjanya. Dia membawa keluar baki-baki yang masih ada disebalik tanah tersebut. Jika seseorang itu normal dia pasti telah menunjukkan kekesalan dalam perbuatannya tetapi Prem kelihatan sangat gembira kerana dia dapat menunjukkan “hasil kerjanya” kepada semua orang.

# data[].attributes.body
Cabang ini menumpukan perhatian khusus kepada kesedaran, iaitu pengalaman subjektif atau fenomenologi seseorang individu. Falsafah kesedaran membincangkan persoalan seperti apa yang menyebabkan manusia mengalami kesedaran, bagaimana kesedaran berkait dengan dunia fizikal, serta apakah sifat sebenar dari pengalaman subjektif. Bila Prem mengetahui duit yang dikumpul selama ini tidak sampai ke tangan isteri dan anak-anaknya di kampung, dia mula sedar yang keluarganya menunggu dia di rumah. Keluarganya memerlukan dia. Prem merayu kepada subinspektor Prem untuk melepaskan dia supaya dia boleh pulang ke pangkuan keluarganya. Keluarga amat penting bagi Prem, dia tidak akan membiarkan sesiapa pun membahayakan nyawa isteri dan anak-anaknya. Di sini juga Prem sedar bahawa dia hanyalah kambing hitam bagi Balbir Singh Bassi kerana dia tidak diselamatkan olehnya seperti sebelum-sebelum ini.

# data[].attributes.body
Inspektor Ram – Seorang inspektor polis yang tidak mengambil serius kes kehilangan kanak-kanak sehinggalah anak perempuannya hampir menjadi mangsa. Dia kemudian mengetuai penyiasatan di dalam kes ini.

# data[].attributes.body
Balbir Singh Bassi - pemilik banglo mewah di Shahdara, Delhi, tempat di mana Prem Kumar bekerja sebagai penjaga. Salah seorang pesalah yang melakukan jenayah yang diselindungi kemudiannya.

# data[].attributes.body
Permulaan cerita Sector 36 bermula di sebuah kawasan perumahan yang dihantui dengan kehilangan misteri beberapa kanak-kanak. Penduduk kawasan tersebut berada dalam ketakutan dan kebimbangan, dan ramai ibu bapa mula membuat aduan kepada pihak berkuasa tentang kehilangan anak-anak mereka. Watak utama, Sub-Inspektor Ram (lakonan Deepak Dobriyal), ditugaskan untuk menyiasat kes ini. Walau bagaimanapun, Inspektor Ram pada awalnya tidak mengendahkan aduan ini kerana menyangkakan ia hanyalah kes biasa atau sesuatu yang tidak serius. Dia menganggap kehilangan ini sebagai kes terpencil dan tidak mendalami siasatan. Keengganan Ram untuk bertindak segera menyebabkan rasa tidak puas hati dalam kalangan penduduk, yang semakin resah apabila tiada tindakan tegas diambil oleh pihak polis.

Beberapa orang telah melakukan aduan, tapi tidak diambil serius. Ketika situasi semakin meruncing, tekanan dari penduduk dan media mula meningkat, memaksa Ram untuk melihat lebih dekat kes ini. Ketika itu, tanpa disedari, keganasan yang dilakukan oleh Prem sedang berlangsung, dan keadaan menjadi semakin genting apabila lebih ramai kanak-kanak hilang.

# data[].attributes.attachment_link.title
Untitled video - Made with Clipchamp (18)

# data[].attributes.body
Di dalam perkembangan, semasa festival berlangsung, Inspektor Ram sedang bersiap untuk membuat persembahan, tetapi tiba-tiba seorang penduduk yang sama datang untuk mengadu tentang anaknya yang hilang. Ini menyebabkan perbalahan di belakang pentas, di mana Ram merasa marah dan tertekan kerana diganggu semasa masa lapangnya apabila individu itu kaitkan kehilangan anaknya dengan anak Inspektor Ram. Dalam keadaan marah, dia bertelagah dengan individu kerana dia berkata bahawa sekiranya anak perempuannya itu jadi mangsa culik, padan muka dia. Perbalahan ini berlaku sehingga Ram terkeluar dari belakang pentas dan memarahi dia. Tanpa sedar, penonton mendengar hujah mereka, mendedahkan kekecewaan Ram secara terbuka.

Selepas insiden itu, keadaan menjadi semakin tegang apabila anak perempuan Ram, tidak kelihatan. Isterinya berkata bahawa dia pergi ke tandas bersama kawannya, tanpa sedar yang anak perempuannya keseorangan. Inspektor Ram perasan lelaki bertopeng yang mendukung anak perempuannya itu hampir menjadi mangsa penculikan oleh Prem. Namun, anaknya berjaya dilepaskan dan Ram terus berlari ke arah penculik itu. Sejak peristiwa yang mengejutkan Ram itu, dia memberi tumpuan penuh kepada penyiasatan kehilangan kanak-kanak yang semakin membimbangkan di kawasan penduduk itu.

# data[].attributes.attachment_link.title
Untitled video - Made with Clipchamp (23)

# data[].attributes.body
Untuk bahagian konflik/perumitan dalam Sector 36, ketegangan mula memuncak apabila dalam babak konflik, Inspektor Ram memutuskan untuk berbincang dengan DPC tentang Balbir Singh Bassi, seorang lelaki kaya dan berpengaruh, untuk menyiasat. Namun, semasa berbicara, DCP memberi amaran keras agar dia tidak melibatkan Bassi dalam kes itu. DCP mengingatkannya bahawa Bassi adalah rakannya dan merupakan seorang yang sangat berpengaruh.

Inspektor Ram di dalam konflik untuk menyiasat tentang kes ini. Semasa dia mengungkit tentang kehilangan Chumki Ghosh itu juga, DPC telah memberitahu secara berterus terang bahawa Chumki itu adalah pelacur menyebabkan Inspektor Ram terdiam dengan penjelasan DPC itu. Inspektor Ram kemudiannya mencari jalannya sendiri untuk menyelesaikan kes ini.

# data[].attributes.attachment_link.title
Untitled video - Made with Clipchamp (16)

# data[].attributes.body
Dalam babak klimaks Sector 36, Prem akhirnya mendedahkan segala perbuatan kejamnya semasa sesi soal siasat yang dilakukan oleh Inspektor Ram Charan Pandey bersama rakan-rakan polisnya. Dalam keadaan yang tenang dan tidak menunjukkan rasa takut, Prem dengan terus terang mengaku dia menculik hampir semua kanak-kanak yang hilang di kawasan itu dan membunuh mereka di banglo tempat dia tinggal.

Lebih mengejutkan, Prem turut menceritakan sejarah silamnya yang gelap. Dia mengaku telah mengalami penderaan semasa kecil oleh pakciknya sendiri, yang memperkenalkannya kepada kanibalisme, menyebabkan dia mula merasakan keinginan untuk makan daging manusia.

Inspektor Ram berasa sangat terkejut dan tidak dapat berkata apa-apa mendengar pengakuan itu, kerana dia tidak menyangka betapa dalamnya kejahatan Prem, yang melakukan jenayah dengan kejam tanpa penyesalan.

# data[].attributes.body
Segala pembunuhan yang berlaku akhirnya terbongkar dalam pengakhiran apabila bukti kejahatan Prem didedahkan kepada umum dan dilaporkan secara meluas di media berita. Pendedahan ini mengejutkan seluruh komuniti, menyebabkan kemarahan besar-besaran dan mencetuskan rusuhan di kalangan penduduk yang marah terhadap polis kerana gagal melindungi anak-anak mereka.

Dalam perjalanan pulang selepas menyiasat rumah isteri Prem, Inspektor Ram, yang kini menjadi sasaran kebencian ramai, dibunuh secara tragis di dalam kereta. Bukti jenayah di dalam CD itu juga dihapuskan. Enam bulan kemudian, di balai polis, seorang pegawai baru dilantik untuk meneruskan tugasnya. Namun, sejarah gelap itu berulang apabila insiden penculikan dan pembunuhan kembali berlaku.

Pengakhiran ini memberikan satu gambaran yang kelam tentang keadilan yang gagal, menunjukkan bahawa walaupun penjahat ditangkap, masalah asas dalam sistem kekal tidak diselesaikan.

# data[].attributes.attachment_link.title
Untitled video - Made with Clipchamp (17)

# data[].attributes.body
Vaidehi alias Vedu – Anak perempuan Ram Charan yang hampir menjadi mangsa penculikan oleh Prem.

# data[].attributes.body
Berdasarkan justifikasi isu semasa, ibu bapa harus lebih peka dan memastikan keselamatan anak-anak, terutamanya ketika mereka berada di luar rumah.

Contohnya, elakkan membiarkan kanak-kanak pergi bersendirian pada waktu malam, seperti yang berlaku dalam filem Sector 36.

# data[].attributes.body
Komuniti juga harus membentuk rangkaian pemantauan bersama melalui program seperti Neighborhood Watch, di mana anggota masyarakat saling menjaga dan memantau pergerakan yang mencurigakan.

Kes seperti dalam Sector 36 dapat dielakkan jika masyarakat lebih peduli dengan keadaan sekeliling.

# data[].attributes.body
Berdasarkan justifikasi tersebut, negara juga harus memainkan peranan yang besar dengan mengetatkan undang-undang berhubung penculikan kanak-kanak dan melaksanakan hukuman yang lebih berat terhadap penculik, seperti dalam kes Prem Singh dalam Sector 36.

Penghantaran mesej yang tegas melalui hukuman keras dapat berfungsi sebagai pencegahan.

# data[].attributes.body
Bagi individu yang mengalami trauma, seperti penderaan sewaktu kecil, rawatan awal adalah sangat penting untuk mengelakkan kesan jangka panjang yang merosakkan.

Individu yang mengalami trauma seksual atau penderaan perlu diberi akses kepada rawatan terapi psikologi secara berterusan bagi membantu mereka mengatasi tekanan emosi dan mental.

Program kaunseling yang berfokus kepada pemulihan trauma perlu diperkenalkan, dengan mengutamakan individu yang berisiko untuk mengembangkan tingkah laku ganas atau destruktif.

# data[].attributes.body
Masyarakat perlu lebih peka dan memahami kesan psikologi yang dialami oleh individu yang pernah menjadi mangsa penderaan atau trauma masa kecil. Program kesedaran yang memberi fokus kepada kesihatan mental harus diperluaskan, terutamanya dalam komuniti yang berisiko tinggi.

Contohnya, ceramah awam, bengkel, dan kempen kesedaran boleh membantu masyarakat untuk mengenal pasti tanda-tanda trauma atau kesusahan mental dalam individu.

Dengan lebih ramai orang yang sedar tentang pentingnya kesihatan mental, mereka boleh membantu individu yang memerlukan sokongan emosi atau merujuk mereka kepada pakar psikologi sebelum mereka bertindak agresif.

# data[].attributes.body
Kerajaan perlu memperluas perkhidmatan kesihatan mental di hospital, pusat komuniti, dan sekolah, dengan menyediakan lebih ramai pakar psikologi dan kaunselor untuk menangani masalah trauma seperti yang dialami oleh watak dalam Sector 36.

Sistem kesihatan mental yang lebih baik akan membantu menyediakan perkhidmatan intervensi awal kepada individu yang mengalami trauma atau masalah psikologi serius.

# data[].attributes.body
Setiap individu, terutama mereka yang berada dalam kedudukan kuasa, perlu dididik tentang pentingnya etika dan integriti dalam tindakan mereka.

Masyarakat dan sistem pendidikan harus menekankan nilai moral dan tanggungjawab sosial agar individu berpengaruh tidak menyalahgunakan kuasa atau pengaruh mereka untuk kepentingan peribadi.

Langkah ini dititikberatkan untuk menyedarkan pihak-pihak seperti ini bahawa kekayaan dan pengaruh tidak seharusnya digunakan untuk melarikan diri daripada tanggungjawab undang-undang, tetapi sebaliknya digunakan untuk memberi manfaat kepada masyarakat.

# data[].attributes.body
Masyarakat perlu lebih aktif dalam memantau dan melaporkan sebarang bentuk korupsi atau salah guna kuasa yang melibatkan individu berpengaruh.

Program seperti whistleblower yang memberi perlindungan kepada orang awam yang melaporkan kesalahan ini harus diperluaskan.

Kesedaran masyarakat terhadap hak mereka dan keperluan untuk menegakkan keadilan perlu diperkasakan agar mereka dapat memainkan peranan dalam mengawal tingkah laku individu berpengaruh.

Dengan lebih banyak laporan awam dan pengawasan, tindakan menyalahgunakan kuasa oleh individu- individu yang berpengaruh dapat dihadkan.

# data[].attributes.body
Kerajaan perlu memperketatkan undang-undang anti-korupsi dan memastikan penguatkuasaan yang lebih ketat terhadap kes-kes rasuah, terutamanya yang melibatkan individu berpengaruh.

Ini boleh dilihat dalam filem Sector 36, keistimewaan yang diberikan kepada watak seperti Balbir Singh Bassi mencerminkan bagaimana kuasa boleh digunakan untuk menutup jenayah.

Oleh itu, institusi yang bertanggungjawab mengawal rasuah, seperti Suruhanjaya Pencegahan Rasuah Malaysia (SPRM), perlu diberi kuasa yang lebih besar untuk mengambil tindakan ke atas mana-mana pihak yang didapati terlibat dalam rasuah, tanpa mengira kedudukan mereka.

# data[].attributes.body
DCP Jawahar Rastogi - orang atasan Inspektor Ram. DPC ini ialah orang tinggi yang memaksa Inspektor Ram untuk menghentikan siasatannya terhadap kehidupan Bassi.